Skåstrup d. 9. juli 2007

Nordfyns Kommune
Erhvervs- og Fritidsudvalget

Rådhuset
Østergade 23

5400 Bogense

Vedr.: Bygningerne Ørbækvej 1 (tidl. Nordfyns Friskole)

Nordfyns Friskole er lukket. Vi oplever en stor lokal bekymring for, hvad det kommer til at betyde for lokalområdet. Skolen har på mange måder fungeret som et lokalt samlingssted. Den har lagt lokaler til en lang række forskellige aktiviteter, bl.a.:

· Gymnastik

· Badminton

· Børnehave

· Møder

· Musikskole

· Aftenskoleaktiviteter

· Ældreidræt

· Kunstforening

· Sangkor

· Aktiviteter for dagplejebørn

Det var baggrunden for et møde, som blev afholdt på skolen i sidste uge. En gruppe repræsentanter for nogle af de lokale foreninger og aktiviteter var samlet for at snakke om situationen og hvordan vi kan arbejde for at bevare et levende lokalsamfund. Her diskuterede vi bl.a. hvad man kunne forestille sig, at bygningerne kunne anvendes til. 
Vi var enige om, at det ikke var noget, som nogle få mennesker kunne eller skulle tage stilling til uden at have hørt lokalbefolkningen. Vi vil derfor indkalde til et stort IDEMØDE onsdag d. 22. august. Her er det meningen, at alle skal kunne komme med ideer og forslag, som efterfølgende kan viderebringes og diskuteres med Nordfyns Kommune.  
Vi håber på denne måde at kunne samle nogle af de kræfter, der vil arbejde for, at vi fortsat har et levende lokalsamfund og ikke mindst et sted at samles
Vi håber, at man fra kommunens side vil støtte dette initiativ fra det aller-vestligste sogn i den store kommune og har lyst til og mulighed for at indgå i en dialog med os om lokalsamfundets fremtid.
Med venlig hilsen

Sussie Johansen, dagplejemor, OSG
Lone Boas Andersen, forsamlingshuset

Sonja Ostrowski, OSG

Søren Andkjær, Ny Nordfyns Friskole

Peter Aagaard, Børnehaven Dragen

Lars Greve, Nordfyns Friskole
